open-index/open-wikipedia-markdown huggingface dataset:
Ljudmila Hitjajeva

**Ljudmila Ivanovna Hitjajeva** (; s. 15. elokuuta 1930 Nižni Novgorod) on venäläinen näyttelijä.

Hitjajeva pääsi vuonna 1948 kotikaupunkinsa (silloisen Gorkin) teatterikouluun. Valmistuttuaan vuonna 1952 hän pääsi Gorkin draamateatterin seurueeseen, jossa hän työskenteli yhdeksän vuoden ajan. Hitjajeva teki elokuvadebyyttinsä elokuvassa *Jekaterina Voronina* vuonna 1957. Vuonna 1958 hän esiintyi Sergei Gerasimovin elokuvassa *[[Tihi Don]]*. Näiden kahden elokuvan myötä Hitjajeva nousi yhdeksi Neuvostoliiton elokuvateollisuuden suosituimmista naisnäyttelijöistä. Hän sai suosiota myös esiintymisestään Tatjana Lioznovan ohjaamassa elokuvassa *Jevdokija* (1961).

Hitjajeva sai Venäjän SFNT:n kunniataiteilijan (1965) ja kansantaiteilijan (1983) arvonimet. Vuonna 2002 hänelle myönnettiin Venäjän kunniamerkki.

## Lähteet

## Aiheesta muualla
*
Tinaus

**Tinaus** on metalliesineiden peittämistä ohuella tinakerroksella. Rautaesineitä on tinattu ilman ruostuttavan vaikutuksen estämiseksi. Tinattu on myös kupari- ja messinkiastioita.

Tinaus tapahtui joko siten, että hyvin puhdistettu esine kastettiin sulaan tinaan, jolloin sen  pinnalle tarttui ohut kerros tinaa, tai siten, että sulan tinan ja hartsin tai almiakin seosta hangattiin esineen pinnalle rohdintukolla. Puhtaan tinan lisäksi on tinaukseen käytetty tinan ja lyijyn seosta, joka oli halvempaa ja tarttui helpommin kiinni. Pienten esineiden, esimerkiksi neulojen, tinaus tehtiin siten, että niitä keitettiin messinkikauhassa veden, viinikiven ja tinajauhon kanssa. Kupariesineet tinautuivat nopeasti, kun niitä keitettiin tinatuhkan, kalilipeän ja rakeisen tinan kanssa. Rauta- ja teräesineet käsiteltiin ennen tinausta kuparilla. 

Galvaaniseen tinaukseen käytettiin tinatuhkaa, kalilipeää, kaliumsyanidia ja pyrofosforihappoista natriumia. Tinattu pinta on tavallisesti himmeä, jos tinattaessa on käytetty tina-lvijyseosta, mutta se on kiiltävä, jos käytetty tina on ollut puhdasta. Kupariastioiden tinaus on ollut tavallista jo vanhoina aikoina. Raudan tinaus on myöhemmän ajan keksintö. Tinatuotannosta suurin osa käytettiin aiemmin niin sanottujen tina- eli läkkipeltien tinaukseen.

## Lähteet
Dals Långed

**Dals Långed** on taajama Bengtsforsin kunnassa Länsi-Götanmaan läänissä Dalslandin historiallisessa maakunnassa Ruotsissa. Taajamassa oli 1&nbsp;349 asukasta vuonna 2021.

## Kuvia

DalsLångedskyrka21500001452171.jpg|Dals Långedin kirkko
Sluss i Dals Långed.jpg|Dals Långedin sulku Dalslandin kanavassa


## Tunnettuja henkilöitä
* Carolina Falkholt (s. 1977), kuvataiteilija

## Lähteet

## Aiheesta muualla
Bäckefors

**Bäckefors** on taajama Bengtsforsin kunnassa Länsi-Götanmaan läänissä Dalslandin historiallisessa maakunnassa Ruotsissa. Taajamassa oli 675 asukasta vuonna 2021.

## Tunnettuja henkilöitä
* Lars Åke Augustsson (s. 1949), kirjailija
* Sandra Hansson (s. 1980), maastohiihtäjä

## Lähteet

## Aiheesta muualla
Jonas Fröding

**Jonas Fröding** (1905–1959) oli ruotsalainen kuvanveistäjä. Hän opiskeli Kuninkaallisessa taideakatemiassa Carl Millesin johdolla. Fröding on tehnyt muun muassa tunnettujen henkilöiden rintakuvia.

Frödingin isän tai äidin pikkuserkku oli Gustaf Fröding.

## Teoksia

Johan Kock, Jonas Fröding.jpg|*Johan Kock*
Jonas Fröding Lekande barn Lund.JPG|*Lekande barn*, Lund
Jonas Fröding Carl Adolph Agardh 01.JPG|*[[Carl Adolph Agardh]]*
Jonas Fröding S A Andree Gränna.JPG|*[[Salomon August Andrée]]*, Gränna


## Lähteet

## Aiheesta muualla
Uapunmonarkki

**Uapunmonarkki** (*Pomarea mira*)	on monarkkien heimoon kuuluva varpuslintu.

Uapunmonarkkia on tavattu Marquesassaariin kuuluvalla Ua Poun saarella.  Se on luokiteltu äärimmäisen uhanalaiseksi, ja se saattaa olla jo hävinnyt, sillä viimeisin vahvistettu havainto on vuodelta 1985. Vuonna 2010 on nähty sitä muistuttava lintu, mutta sen jälkeen tehdyt etsinnät ovat olleet tuloksettomia. 

## Lähteet
Björn Ahlander

**Björn Ahlander** (1920–1982) oli ruotsalainen toimittaja. Hän toimi *[[Sveriges Radio]]n* kirjeenvaihtajana Yhdysvalloissa vuosina 1955–1959 ja Neuvostoliitossa 1969–1971. Vuosina 1971–1972 hän oli *[[Göteborgs Handels- och Sjöfartstidning]]in* päätoimittaja, minkä jälkeen hän siirtyi *[[Svenska Dagbladet]]iin*.
## Lähteet
Fleury

**Fleury** voi tarkoittaa seuraavia:

## Henkilöitä
* André Hercule de Fleury (1653–1743), ranskalainen kardinaali, valtiomies ja Ranskan hallituksen johtaja
* Cale Fleury (s. 1998), kanadalainen jääkiekkoilija
* Damien Fleury (s. 1986), ranskalainen jääkiekkoilija
* Haydn Fleury (s. 1996), kanadalainen jääkiekkoilija
* Marc-André Fleury (s. 1984), kanadalainen jääkiekkomaalivahti
* Theoren Fleury (s.1968), kanadalainen jääkiekkoilija
* Tony Robert-Fleury (1837–1911), ranskalainen taidemaalari

## Maantiede
* Fleury, kunta Auden departementissa Ranskassa
* Fleury, kunta Manchen departementissa Ranskassa
* Fleury, kunta Mosellen departementissa Ranskassa
* Fleury, kunta Oisen departementissa Ranskassa
* Fleury, kunta Pas-de-Calais’n departementissa Ranskassa
* Fleury, kunta Sommen departementissa Ranskassa
* Fleury-devant-Douaumont, kunta Meusen departementissa Ranskassa
Boris Novikov

**Boris Kuzmitš Novikov** (; 13. heinäkuuta 1925 Rjažsk – 25. heinäkuuta 1997 Moskova) oli neuvostoliittolainen, sitten venäläinen näyttelijä.

Novikov valmistui Juri Zavadskin opetusstudiosta vuonna 1948. Hän kuului Mossovet-teatterin esiintyjiin vuosina 1948–1963 ja näytteli sitten Moskovan satiiriteatterissa vuoteen 1972 saakka. Novikov esiintyi myös lukuisissa elokuvissa. Hänelle myönnettiin Venäjän SFNT:n kunniataiteilijan arvonimi vuonna 1961 ja Venäjän kansantaiteilijan arvonimi vuonna 1994. Novikov on haudattu Moskovan Danilovskoje-hautausmaalle.

## Lähteet

## Aiheesta muualla
*
Vadim Zahartšenko

**Vadim Viktorovitš Zahartšenko** (; 19. helmikuuta 1929 Novosibirsk – 2. tammikuuta 2007 Moskova) oli venäläinen näyttelijä.

Zahartšenko opiskeli Odessan laivastokoulussa vuosina 1945–1948. Sitten hän opiskeli Elokuvauksen Gerasimov-instituutissa Sergei Gerasimovin sekä Tamara Makarovan johdolla ja valmistui vuonna 1953. Hän esiintyi Moskovan Kansallisessa elokuvanäyttelijöiden teatterissa. Elokuvadebyyttinsä Zahartšenko teki vuonna 1954 elokuvassa *[[Škola mužestva]]*. Hän esiintyi enimmäkseen sivuosissa. Hänellä oli rooleja muiden muassa elokuvissa *[[Sorok pervyi]]*, *[[Tihi Don]]* ja *[[Velho (elokuva)|Velho]]*. Zahartšenko jatkoi elokuvauraansa 1990-luvulle saakka.

Zahartšenko sai Venäjän kunniataiteilijan arvonimen vuonna 1993. Hän kuoli vaativan leikkauksen jälkeen vuonna 2007.

## Lähteet

## Aiheesta muualla
*
Pikkulumivarpunen

**Pikkulumivarpunen** (*Pyrgilauda davidiana*) on varpusten heimoon ja aasianlumivarpusten sukuun kuuluva lintulaji.

## Koko ja ulkonäkö

Pikkulumivarpunen kasvaa noin 15 senttimetrin mittaiseksi. Lintu on yleisväritykseltään vaaleanruskea, ja yläpuoli on alapuolta tummempi. Kurkku ja otsa ovat mustia, samoin silmien ja nokan ympäristö. Nokka on melko pieni, kartiomainen ja terävä. Nuori pikkulumivarpunen on täysikasvuista vaaleampi, ja sillä on päässään vähemmän mustaa väritystä. Sukupuolet ovat samannäköiset.

## Levinneisyys ja elintavat
Pikkulumivarpusta tavataan Altain vuoriston pohjoisosasta Mongolian kautta Pohjois-Kiinaan. Lisäksi Intiasta on yksi epävarma havainto. Lajin elinympäristöä ovat kallioiset vuoret ja puoliaavikot yleensä vesistöjen lähellä.

Pikkulumivarpunen käyttää ravinnokseen pääasiassa hyönteisiä, mutta myös siemeniä. Talvisin laji muodostaa suuria, jopa 200 yksilön parvia. Pikkulumivarpunen on pääsääntöisesti paikkalintu, mutta pesimäkauden ulkopuolella se saattaa tehdä vaelluksia.

## Lähteet
Juri Levitin

**Juri Abramovitš Levitin** (; 28. joulukuuta 1912 Pultava – 26. heinäkuuta 1993 Moskova) oli neuvostoliittolainen, sitten venäläinen säveltäjä.

Levitin valmistui ensin Samari Savšinkin pianoluokalta ja sitten vuonna 1942 Dmitri Šostakovitšin sävellysluokalta Leningradin konservatoriosta. Häntä on usein käsitelty ensisijaisesti elokuvamusiikin säveltäjänä. Hän sävelsi musiikin muun muassa elokuviin *[[Tsvetik-semitsvetik]]*, *[[Tihi Don]]*, *[[Ugrjum-reka]]*, *[[Kollegi]]* ja *[[Osvoboždenije (elokuva)|Osvoboždenije]]*. Lisäksi Levitinin tuotantoon kuuluu muun muassa oopperoita, oratorioita, kantaatteja, sinfonioita ja konserttoja. Hän sävelsi myös monia jousikvartettoja.

Levitinin kappaleita lauloivat muiden muassa Jelena Kamburova, Mark Bernes, Ljudmila Zykina, Iosif Kobzon ja Alla Pugatšova. Hänen sävellystensä esityksiä ovat johtaneet muiden muassa kapellimestarit Jevgeni Mravinski, Aleksandr Gauk ja Gennadi Roždestvenski. Levitin esitti joitain säveltämiään lauluja pianistina laulusolisteina toimineiden Boris Geftin ja Jefrem Flaksin kanssa. Levitin asui vuodesta 1942 Moskovassa ja liittyi kommunistipuolueeseen vuonna 1947. Vuonna 1952 hän sai Stalin-palkinnon oratoriostaan *Ogni nad Volgoi*. Levitinille myönnettiin Venäjän SFNT:n kunniataiteilijan (1965) ja kansantaiteilijan (1980) arvonimet.

## Lähteet

## Aiheesta muualla
*
Fleury (Aude)

**Fleury** (oksitaaniksi: *Fluris*) on kunta Ranskan eteläosassa Auden departementissa Oksitanian alueella. Se sijaitsee Audejoen varrella ja Välimeren rannalla, noin 14 kilometriä Narbonnen kaupungista itään.

Kunnan alueella tehtyjen arkeologisten kaivauksien avulla on saatu selville, että siellä on ollut asutusta jo esihistoriallisella ajalla 100 000 vuotta sitten. Roomalaiset asuttivat kaupunkia ensimmäisillä vuosisadoilla, josta on jäljellä kylään juomavettä toimittanut maanalainen akvedukti, sekä useiden huviloiden jäännöksiä. Keskiajalla sisämaassa oleva kaupunki linnoitettiin, mistä on yhä jäljellä yksi sen vartiotorneista, Tour de Balayard. Kylän keskustassa olevan Saint-Martinin kirkon rakentaminen aloitettiin 1000-luvulla. Sen arkkitehtonisena erityispiirteenä on sekä romaanisen että goottilaisen tyylin elementtejä. Kirkkoon tehtiin 1800-luvulla muutostöitä.

Rannikolla oleva Saint-Pierre la Merin kylä oli myös asuttu jo Rooman vallan aikoina. Keskiajalla kylän ensimmäisen kirkon rakensi Narbonnen varakreivi. Kylä oli myös yhden Maltan ritarikunnan komentajan kotipaikka, ja siitä tuli yksi heidän strategisista kauppapaikoistaan Välimerellä. 1960-luvun lopusta lähtien Saint-Pierre la Merin kylä on laajentunut merenrantakohteeksi. 

Saint-Pierre la Merin kylän lähellä oleva Gouffre de l'Œil Doux’n kuilu on luonnonnähtävyys. Se on romahtanut kalkkikiviluola, johon pääsee merestä suolaista vettä, tehden sen smaragdinvihreästä vedestä murtovettä.


Tiedosto:Saint-Pierre-la-Mer, Fleury, département Aude - aerial view-0615.jpg|Saint-Pierre-la-Mer
Tiedosto:St Pierre la mer - panoramio.jpg|Port Brossolette, Saint-Pierre-la-Mer
Tiedosto:Gouffre de l'oeil doux.JPG|Gouffre de l'Œil Doux


## Lähteet

## Aiheesta muualla
926 (luku)

**926** (**yhdeksänsataakaksikymmentäkuusi**) on luonnollinen luku, jota edeltää luku 925 ja seuraa luku 927.

## Matematiikassa
* 926 on puolialkuluku ja siten myös yhdistetty luku.
* 926 on vajaa luku, koska 1+2+463 .
* 926 on palindromi 21-järjestelmässä (22221) ja 25-järjestelmässä (1C125).
* 926 voidaan muodostaa kuuden peräkkäisen alkuluvun summana: 139+149+151+157+163+167.
* Lukua 926 *ei* voida muodostaa alkuluvun ja Fibonaccin luvun summana.
* Sekä 926 miinus 1 että 926 plus 1 ovat onnekkaita lukuja ().
* 926 kuuluu lukujonoon, joka saadaan aloittamalla ensimmäisestä puolialkuluvusta (4) ja jatkamalla aina suuremmalla puolialkuluvulla siten, että se on mahdollisimman pieni ja koko jonon summa pysyy puolialkulukuna.
* Yhdeksäs yhdeksänkulmioluku voidaan muodostaa yhdeksänkulmiolukujen summana 926 tavalla.
* Kun 22 ensimmäistä alkulukua kirjoitetaan kukin takaperin, niiden summa on 926.

## Luonnontieteissä
* 926 Imhilde on pikkuplaneetta.

## Muissa yhteyksissä
* E926 on klooridioksidin E-koodi.
* Seututie 926 kulkee Kemin ja Rovaniemen välillä.

## Lähteet
Evelyn Rasmussen Osazuwa

**Evelyn Rasmussen Osazuwa** (s. 15. toukokuuta 1986 Oslo) on norjalainen näyttelijä.

Rasmussen Osazuwa syntyi nigerialaiselle isälle ja pohjoisnorjalaiselle äidille, jotka tapasivat toisensa Oslossa. Rasmussen Osazuwa esiintyi eritrealaisen pakolaisen Kikin roolissa televisiosarjassa *[[Rahti (televisiosarja)|Rahti]]*. Lisäksi hän on esiintynyt muun muassa norjalaisessa sarjassa *[[Hotel Cæsar]]*.

## Lähteet

## Aiheesta muualla
*
Igor Dmitrijev (näyttelijä)

**Igor Borisovitš Dmitrijev** (; 29. toukokuuta 1927 Leningrad – 25. tammikuuta 2008 Pietari) oli venäläinen näyttelijä.

Dmitrijev teki elokuvadebyyttinsä 12-vuotiaana Vladimir Feinbergin elokuvassa *[[Golos Tarasa]]*. Hänen äitinsä oli balettitanssija, jonka kanssa hän oli toisen maailmansodan aikana evakuoituna Molotoviin. Vuonna 1948 Dmitrijev valmistui Moskovan taideteatterin opetusstudiosta. Häntä opettivat Pavel Massalski ja Sergei Blinnikov. Dmitrijev näytteli vuosina 1948–1969 Leningradin draamateatterissa. Myöhemmin hän kuului Lenfilmin ja Leningradin akateemisen Akimov-komediateatterin esiintyjiin. Ensimmäisen suuren roolinsa elokuvassa Dmitrijev esitti vuonna 1957 *[[Tihi Don]]issa*. Hän työskenteli myös televisiossa.

Dmitrijev sai Venäjän SFNT:n kunniataiteilijan (1963) ja kansantaiteilijan (1988) arvonimet. Vuonna 1997 hänelle myönnettiin Venäjän kunniamerkki ja vuonna 2003 Kunniamerkki ansioista isänmaalle (luokka IV). Dmitrijev haudattiin Pietarin Serafimovskoje-hautausmaalle.

## Lähteet

## Aiheesta muualla
*
Oscar Auerbach

**Oscar Auerbach** (1905 Manhattan, New York, New York – 15. tammikuuta 1997 Livingston, New Jersey) oli yhdysvaltalainen patologi.

Auerbach valmistui New York Medical Collegesta vuonna 1929 ja opetti siellä patologiaa kahdentoista vuoden ajan. Hän teki keuhkokudoksista analyysejä, jotka vaikuttivat tupakoinnin ja syövän yhteyden ymmärrykseen. Jo aiemmin oli havaittu tilastollinen yhteys tupakoinnin ja syövän esiintyvyyden välillä. Auerbach totesi kudoksissa keskimäärin sitä suurempia vaurioita, mitä enemmän savukkeita ihminen oli polttanut. Hän tarkasteli myös passiivisen tupakoinnin vaikutuksia. Auerbachin työ sai kansallista huomiota vuonna 1964, jolloin se oli näkyvästi esillä Yhdysvaltain korkeimman lääkintäviranomaisen ensimmäisessä raportissa tupakoinnin riskeistä.

Auerbach teki useita tutkimusjulkaisuistaan yhdessä Lawrence Garfinkelin kanssa. American Cancer Society tuki huomattavasti hänen työtään. Auerbach opetti vuodesta 1966 kuolemaansa saakka New Jersey Medical Schoolissa. Hän tutustui Wienissä ensimmäiseen vaimoonsa Dora Herman Auerbachiin (k. 1984). Hän solmi Lana Auerbachin kanssa vuonna 1985 toisen avioliiton, joka kuitenkin päättyi eroon. Auerbachilla oli kaksi poikaa.

## Lähteet
Suomen tiedekustantajien liitto

**Suomen tiedekustantajien liitto** (, ) on suomalainen vuonna 1993 perustettu yhdistys, joka edustaa tiedekustantajia ja -julkaisijoita. Sen tehtävänä on huolehtia jäsenistönsä tekijänoikeuskysymyksistä, edistää tiedejulkaisujen ja tutkitun tiedon asemaa yhteiskunnassa sekä vahvistaa kotimaisten kielten asemaa tieteellisessä julkaisemisessa. Liitto jakaa apurahoja ja avustuksia sekä järjestää koulutuksia, opintomatkoja ja tapahtumia. Se on Kopioston jäsen ja toiminta kustannetaan tieteellisten julkaisujen käyttökorvauksilla. Vuoden 2025 lopussa liittoon kuului 162 jäsenyhteisöä. Liiton hallituksen puheenjohtajana toimii Mikael Laakso.

Liitto jakaa myös palkintoja, joista tärkeimmät ovat vuosittain myönnettävät Vuoden tiedekirja- ja Vuoden tiedelehti -palkinnot. Kumpikin palkinto on suuruudeltaan 25&nbsp;000 euroa. Lisäksi jaetaan Kannustuspalkintoa ja Vuoden tiede-editori -palkintoa. Palkintojen tavoitteena on lisätä kotimaisen tiede- ja kustannustyön näkyvyyttä ja arvostusta.

## Lähteet
Kalevi Takkunen

**Kalevi Antero Takkunen** (30. tammikuuta 1927 Kiuruvesi – 10. maaliskuuta 1999 Kiuruvesi) oli suomalainen libristi ja taiteen keräilijä.

Takkusen vanhemmat olivat ratavartija Yrjö Edvart Takkunen ja Iida Saara Hyvönen. Takkunen kävi kirjakauppakoulun 1948. Hän oli ensin myymäläapulainen Haapamäen osuuskaupan kirjakaupassa ja sitten libristi Suomalaisessa kirjakaupassa 1949–1986, ensisijaisesti Helsingin Aleksanterinkadun myymälässä. "Somistajaprofessorina" tunnettu Takkunen uudisti somistamisen käytäntöjä niin, että sai kymmeniä kotimaisia ja kansainvälisiä somistamisen palkintoja.

Taiteen keräilyn Takkunen aloitti Ina Collianderin *Sininen enkeli* (1959) -nimisestä puupiirroksesta. Collianderin ohella hänen keräämänsä taidekokoema sisälsi muidenkin tiettyjen Takkusen "omien" taiteilijoiden teoksia. He olivat Pentti Kaskipuro, Tapani Raittila, Pentti Lumikangas, Simo Hannula, Erik Granfelt, Kain Tapper, Outi Heiskanen ja Eino Ahonen. Vuonna 1990 inventoitu kokoelma sisälsi kaikkiaan 759 teosta, grafiikkaa niistä oli 466, piirustuksia 241, akvarelleja 38 ja öljymaalauksia 14. Eniten kokoelmassa oli Pentti Kaskipuron teoksia. Inventoidun kokoelman pysyväksi sijoituspaikaksi tuli Rovaniemen taidemuseo.

## Lähteet

## Aiheesta muualla
*
Iron Country Sisters

**Iron Country Sisters** on Helsingissä vuonna 2014 perustettu yhtye. Musiikillisesti Iron Country Sisters edustaa perinteistä ja uudempaa estetiikkaa yhdistelevää americana -tyyliä. Yhtyeen sanoitukset ovat englanninkielisiä.

Yhtyeen ovat perustaneet kolme sisarusta, Julia, Silja ja Paula Rautamaa. Kaikkien instrumentteihin kuuluu laulu, Julia soittaa myös kitaraa ja huuliharppua, Silja viulua ja Paula kitaraa. Rautamaan sisarusten sukuun kuuluu monia muusikoita, heidän äitinsä on viulisti Satu Alanko-Rautamaa, jonka veljiä ovat Ismo ja Ilkka Alanko.

Yhtye julkaisi esikoisabuminsa ''The Blue Hidden In'' vuonna 2019 Soit Se Silti -levy-yhtiön kautta ja toisen täyspitkän *Grace* -albuminsa syyskuussa 2024. Yhtye esiintyy akustisena triona tai vaihtoehtoisesti suuremmalla kokoonpanolla sekstettinä, jolloin esiintyvään kokoonpanoon kuuluu Rautamaan sisarusten lisäksi basisti Simo Kärki, rumpali-perkussionisti Otto Alahuhta sekä sähkökitaraa soittava Eero Nummela.

## Diskografia

* The Blue Hidden In 2019 (Soit Se Silti)
* Grace 2024

## Jäsenet

* Julia Rautamaa – laulu, kitara, huuliharppu 
* Silja Rautamaa -laulu, viulu
* Paula Rautamaa – laulu, kitara
* Simo Kärki - basso
* Otto Alahuhtala - rummut ja perkussiot
* Eero Nurmela - sähkökitara

## Lähteet

## Aiheesta muualla
* Yhtyeen kotisivut: https://ironcountrysisters.weebly.com/about.html
* Yhtyeen haastattelu Radio Suomen Aamussa perjantaina 13.9.2024: https://www.radiohelsinki.fi/ohjelma/radio-helsingin-aamut/
John A. Parkhurst

**John Adelbert Parkhurst** (1861–1925) oli yhdysvaltalainen tähtitieteilijä. Hän oli Wisconsinissa Yerkesin observatorion esimies vuodesta 1900. Yhdessä F. C. Jordanin kanssa Parkhurst suunnitteli ja sovellutti valokuvamenetelmän, jonka avulla valovoimakkuuden lisäksi voitiin määritellä tähtien väriekvivalentit.

## Julkaisut
* *The photographic determination of starcolors and their relation to spectral type* (1908) 
* *Yerkes actinometry* (1912).

## Lähteet

## Aiheesta muualla
Jaakko Meriluoto

**Jaakko Herman Meriluoto** (27. huhtikuuta 1917 Helsinki – 3. elokuuta 1988 Lahti) oli suomalainen tekniikan tohtori ja professori. Hänen vanhempansa olivat hammaslääkäri Aarne Meriluoto (ent. Printz) sekä rouva Martta Meriluoto (o.s. Kinnunen).

Meriluoto valmistui ylioppilaaksi vuonna 1935 Lahden lyseosta. Hän valmistui diplomi-insinööriksi vuonna 1941, tekniikan lisensiaatiksi 1960 ja väitteli tekniikan tohtoriksi vuonna 1965. Väitöskirjan aiheena oli "Raaka-ainetekijöiden vaikutus sorvatun koivuviilun määrään ja laatuun". Opiskelun ohessa hän työskenteli käytännön tehtävissä. Hänen työpaikkojaan olivat mm. Lahti Oy, Sopenkorpi Oy ja Metsäliitto. Lahden teknillisen oppilaitoksen puuteknologian yliopettajana hän toimi 1963–1973.

Meriluoto nimitettiin vuonna 1973 teknillisen korkeakoulun puun mekaanisen teknologian apulaisprofessorin virkaan. Vuonna 1976 hänet nimitettiin myös puuteknologian dosentiksi Helsingin yliopistoon. Hän jäi eläkkeelle 1979. Hänellä oli jatkuvasti yhteiskunnallisia luottamustehtäviä. Hän oli Lahden kaupunginvaltuuston jäsen vuosina 1946–1961, teknillisen lautakunnan jäsen 1954–1960 ja kaupunginhallituksen jäsen 1961–1964. Professorin arvonimi hänelle myönnettiin vuonna 1980.

Meriluoto oli aktiivinen vapaamuurari ja eteni Suomen Suurloosin suurmestariksi. Hän toimi tehtävässä 1975–1983. Hän oli suurmestarina ensimmäinen niin sanottujen maaseutuloosien edustaja.

## Lähteet
JSTOR

**JSTOR** (*Journal Storage*) on digitaalinen arkisto akateemisille lehdille ja julkaisuille. JSTOR on perustettu vuonna 1995 ja se sisältää useita digitoituja julkaisuja. JSTOR on koulujen, yliopistojen ja muiden instituutioiden käytössä. Alkuperäisistä artikkeleista on tallennettuna kuvat PDF-muodossa.

## Lähteet

## Aiheesta muualla
* Viralliset verkkosivut
Ludwig Passini

**Ludwig (Ludovico) Passini** (1832–1903) oli itävaltalainen taidemaalari. Hän maalasi myös akvarelleja. Hän oli Carl Wernerin oppilas. Hän siirtyi nuorena Roomaan, missä hän maalasi arkkitehtuuri-, interiööri- ja laatukuvia, jotka eloisasti ja värikkäästi kuvailevat italialaista elämää ja kansaa.

Passini kasvoi Wienissä ja sai varhaisen taidon akvarellimaalauksessa isänsä opetuksessa. Hänen päätöksensä erikoistua akvarelliin sai vaikutteita perheystäviltä ja isän kontakteilta. Opiskelun jälkeen Wienissä perheen taloudelliset vaikeudet veivät hänet Triesteen, ja myöhemmin hän muutti Venetsiaan Carl Wernerin oppilaaksi. Roomassa Passini sai tärkeitä kontakteja ja tapasi tulevan vaimonsa. Vaikka hän saavutti menestystä Roomassa ja Berliinissä, hän päätti muuttaa Venetsiaan vuonna 1873, missä hän keskittyi erityisesti arkkitehtonisiin ja venetsialaisiin teemoihin. Passini tunnetaan akvarellitekniikan mestarina ja Venetsian ainutlaatuisten näkymien kuvaajana.

## Tuotanto
* *Katekismusta opettava pappi*
* *Kuoriherroja Pietarin kirkossa* (Berliinin kansallisgalleriassa).
* *Tassoa luetaan kalastajille*
* *Juhlakulkue Venetsiassa*
* *Melonin myyjiä*
* *Vesper S. Paolossa*

## Maalauksia

The artist's son - Johann Nepomuk Passini.png|Taiteilijan poika Johann Nepomuk Passini.
Ludwig Passini Bildnis Ernst Mendelssohn-Bartholdy 1894.jpg|Pankkiiri Ernst Mendelssohn-Bartholdy 1894.
Ludwig Johann Passini - Kaiser Joseph II. reitend - 3614 - Kunsthistorisches Museum.jpg|Keisari Joosef II ratsastaa.
Ludwig_Passini_-_Römische_Straßenszene.jpg|Ihmisiä kadulla Roomassa.


## Lähteet

## Aiheesta muualla
Flowers

**Flowers** voi tarkoittaa seuraavia:

* *[[Flowers (Rolling Stones)|Flowers]]*, Rolling Stonesin albumi vuodelta 1967
* ”Flowers”, Miley Crusin kappale vuodelta 2023
* Flowers, sukunimenä:
** Brandon Flowers (s. 1981), yhdysvaltalainen laulaja ja kosketinsoittaja
** Herbie Flowers (1938–2024), brittiläinen basisti ja tuubisti
** Jermaine Flowers (s. 1985), yhdysvaltalainen koripalloilija
** Ron Flowers (1934–2021), englantilainen jalkapalloilija
** Tim Flowers (s. 1967), englantilainen jalkapallomaalivahti
** Tommy Flowers (1905–1998), brittiläinen insinööri ja varhainen tietokoneen suunnittelija
** Vonetta Flowers (s. 1973), yhdysvaltalainen rattikelkkailija ja olympiavoittaja
** Zay Flowers (s. 2000), yhdysvaltalainen amerikkalaisen jalkapallon pelaaja.

## Katso myös

* Flower
Samoan kansalaisuus

**Samoan kansalaisuus** on laillinen suhde Samoan itsenäisen valtion ja yksittäisen henkilön kanssa. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä kansalaisia ovat automaattisesti kaikki sellaiset henkilöt, jotka ovat syntyneet Samoalla ja joiden vanhemmista vähintään toisella on lapsen syntyessä Samoan kansalaisuus. Mikäli lapsi syntyy ulkomailla, kansalaisuuden voi saada vain, jos vähintään toinen vanhemmista on syntyperäinen Samoalla syntynyt kansalainen tai asunut maassa vähintään kolme vuotta. 

## Kansalaisuuden saaminen hakemuksella
Hakemuksen perusteella Samoan kansalaisuuden voi saada, mikäli henkilö täyttää seuraavat ehdot:

* on omannut pysyvän oleskeluluvan Samoalle yhtäjaksoisesti vähintään viisi vuotta ennen hakemuksen jättämistä
* on todettu terveeksi ja hyvämaineiseksi
* ymmärtää kansalaisuuteen liittyvät oikeudet ja velvollisuudet
* osoittaa aikomusta asettua pysyvästi Samoalle
* on maksanut hakemukseen liittyvät maksut 

Vaadittu asumisaika lyhenee kolmeen vuoteen, mikäli henkilö on tehnyt merkittävän taloudellisen sijoituksen Samoalle. Sijoittajan tulee tehdä vähintään neljän miljoonaan Samoan tālān sijoitus ja henkilöllä tulee olla vähintään 2,5 miljoonaa talan omaisuus. Itse sijoittajan lisäksi kansalaisuus voidaan myöntää samalla hakemuksella myös hänen välittömille perheenjäsenille.  

## Kaksoiskansalaisuus ja kansalaisuudesta luopuminen
Samoa on vuodesta 2004 lähtien sallinut kaksoiskansalaisuuden.

Kansalaisuus on mahdollista menettää seuraavissa tapauksissa:

* epäuskollisuuden osoittaminen Samoaa kohtaan (palvelus vieraan valtion asevoimissa, ulkomaalaisen passin käyttö, kansalaisoikeuksien harjoittaminen toisessa maassa tai uskollisuudenvalan vannominen vieraalle valtiolle)
* toisen maan kansalaisuuden vastaanottaminen vapaaehtoisesti (paitsi jos kyseessä on ulkomaalaisen puolison kansalaisuus)
* mikäli henkilö asuu yhtäjaksoisesti yli kuusi vuotta ulkomailla eikä osoita kiinnostusta säilyttää kansalaisuuttaan
* mikäli hakemuksella kansalaisuuden saanut henkilö on saanut kansalaisuuden vilpillisesti 

## Lähteet

* 

### Viitteet
Spartan Picnic

**Spartan Picnic** on  Astrid Swanin albumi vuodelta 2008. Sen nimikappale alkaa sitaatilla Sylvia Plathilta.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet

## Aiheesta muualla
*  Valpasvuo, Ilkka Astrid Swan: Spartan Picnic *Desibeli*
Johanna Rainio-Niemi

**Johanna Rainio-Niemi** on suomalainen yhteiskuntatieteilijä, joka on toiminut poliittisen historian professorina Helsingin yliopistossa 1. elokuuta 2024 lähtien. Hän väitteli valtiotieteiden tohtoriksi Helsingin yliopistossa vuonna 2008. Hänen tutkimuskohteitaan ovat muun muassa puolueettomuus, kylmä sota ja Itävalta.

## Julkaisut

* Johanna Rainio-Niemi: *Small state cultures of consensus: state traditions and consensus-seeking in the neo-corporalist and neutrality policies in post-1945 Austria and Finland* (väitöskirja). Helsingin yliopisto 2008.
* Heidi Haggrén, Johanna Rainio-Niemi ja Jussi Vauhkonen (toim.): *Multi-layered historicity of the present: approaches to social science history*. Helsingin yliopisto 2013.
* Johanna Rainio-Niemi: *The ideological Cold War: the politics of neutrality in Austria and Finland*. Routledge 2014.

## Lähteet

## Aiheesta muualla

* Helsingin yliopiston tutkimusportaali
Apple Silicon

**Apple Silicon** on Applen julkaisema ARM-arkkitehtuuriin pohjautuva sarja järjestelmäpiirejä (SoC). Apple ilmoitti 22. kesäkuuta 2020 siirtyvänsä käyttämään Mac -tietokoneissa Apple Siliconin suorittimia. Ensimmäinen Mac -tietokoneessa käytetty Apple Siliconin prosessori oli M1.

Ensimmäinen Applen suunnittelema siru oli Apple A4, jota käytettiin ensimmäisen sukupolven iPadissä ja iPhone 4:ssä.

## Tuotteet

### A -sarja
* Apple A4
* Apple A5
* Apple A6
* Apple A7
* Apple A8
* Apple A9
* Apple A10 Fusion

### M -sarja
* Apple M1
* Apple M1 Pro
* Apple M1 Max
* Apple M1 Ultra
* Apple M2
* Apple M2 Pro
* Apple M2 Max
* Apple M2 Ultra
* Apple M3
* Apple M3 Pro
* Apple M3 Max
* Apple M3 Ultra
* Apple M4
* Apple M4 Pro
* Apple M4 Max

## Lähteet
Jesse Bosch

**Jesse Bosch** (s. 1. helmikuuta 2000 De Lutte) on alankomaalainen jalkapalloilija, pelipaikaltaan keskikenttäpelaaja. Hän on pituudeltaan 176-senttimetrinen. Hän edustaa Alankomaiden Eredivisiessä pelaavaa Willem II:ta, johon hän siirtyi kesällä 2022 FC Twentestä.

Bosch nousi FC Twenten junioreista edustusjoukkueeseen ensi kerran kaudella 2019–2020 ja sai kahdella seuraavalla kaudella runsaasti peliaikaa. Hän pelasi Twentessä 62 Eredivisie-ottelua ja teki niissä kolme maalia. Hän siirtyi heinäkuussa 2022 toisella sarjatasolla pelanneeseen Willem II:een, joka nousi vuonna 2024 pääsarjaan. Bosch pelasi kakkostasolla 67 ottelua ja teki niissä kahdeksan maalia. Hän on kuulunut Willem II:n Eredivisie-joukkueessa vakiokokoonpanoon ja teki kauden 2024–2025 ensimmäisen maalinsa elokuussa vierasottelussa Heracles Almeloa vastaan.

## Lähteet
Rautatien piiri

**Rautatien piiri** eli Zaliznytsjan piiri () on yksi Ukrainan Lvivin kaupungin kuudesta hallinnollisesta alueesta (kaupunkipiiristä). Lvivin keskustan länsipuolella sijaitsevassa piirissä oli 124&nbsp;730 asukasta (2023). 

Kaupunkipiiri on perustettu Ukrainan SNT:n korkeimman neuvoston päätöksellä vuonna 1951. Seudun kehittäminen sai vauhtia kuitenkin jo vuonna 1861 rautatien Przemyśl-Lviv myötä, joka yhdisti kaupungin Wieniin. Tuolloin pystytetyn rautatieaseman tilalle rakennettiin nykyinen päärautatieasema vuonna 1904. 

Kaupunkipiirin naapureina ovat pohjoisessa Ševtšenkon piiri, idässä vanhan kaupungin sisältävä Halytšin piiri ja kaakossa  Frankon piiri. Etelän ja lounaan suunnilla on naapurina on Lvivin kaupunkihromadan (Lvivin kaupungin) ulkopuoliseen Lvivin piiriin kuuluvaa Zymna Vodan hromadan alue, ja luoteessa Javorivin piirin Ivane-Frankoven maaseutuhromadan alue.

Kaupunkipiirin alueella sijaitsee muun muassa:
* asuinalueita: Bilohorštša, Bohdanivka, Klepariv, Levandivka, Rudne (aiempi kaupunkityyppinen taajama), Sknylivok, Syhnivka ja Tšastkovo Rjasne. 
* useita rautatieasemia ja seisakkeita: mm. Lvivin päärautatieasema, Lvivin paikallisjuna-asema ()
* Lvivin kansainvälinen lentoasema
* monia kirkkoja
(kesken)


Вокзал - панорама.jpg|Lvivin päärautatieasema.
Lviv Train Station with ЧМЭ3-3413 & HRC S2-004.jpg|Päärautatieaseman laiturihalleja.
Пригородный вокзал во Львове.jpg|Lvivin paikallisjuna-asema (Lvivskyi prymiskyi vokzal)
Lviv airport.jpg|Lvivin kansainvälisen lentoaseman terminaali.


## Lähteet

## Aiheesta muualla

* Rautatien piirin rajat Open Street Map -kartalla (OSM)  (openstreetmap.org)
* Залізнична районна адміністрація Львівської міської ради  (city-adm.lviv.ua)
Lespignan

**Lespignan** on kunta Etelä-Ranskassa Hérault'n departementissa Oksitanian alueella. Se sijaitsee noin kymmenen kilometriä Béziers'n kaupungista lounaaseen.

Kunnan alueella tehtiin arkeologisia kaivauksia 1970-luvulla. Tuolloin löytyi roomalaisen Villa Vivios -huvilan jäänteet, jotka luokiteltiin historialliseksi muistomerkiksi vuonna 1993. Goottilainen Saint-Pierre-aux-Liens'n kirkko on todennäköisesti rakennettu 1200- ja 1300-luvuilla. Kylän ulkopuolella on vanhempi 800-luvulta peräisin oleva Saint-Pierren kirkko, joka tunnetaan nykyään hautausmaan kappelina.

## Lähteet

## Aiheesta muualla
Yhdessä (tšekkiläinen vaaliliitto)

**YHDESSÄ** (tšek. *SPOLU*) on tšekkiläinen keskustaoikeistolainen vaaliliitto, jonka muodostavat Kansalaisdemokraattinen puolue, KDU-ČSL sekä TOP 09. Vaaliliitto on muodostanut Fialan hallituksen yhdessä Tšekin piraattipuolueen sekä Pormestarit ja sitoutumattomat puolueen kanssa vuodesta 2021.

Vaaliliiton muodostaneiden puolueiden puheenjohtajat allekirjoittivat lokakuussa 2024 aiesopimuksen yhteistyön jatkamisesta myös vuoden 2025 vaaleissa.

## Vaalihistoria

### Edustajainhuoneen vaalit

## Lähteet

## Aiheesta muualla
Backrooms (nettisarja)

**Backrooms** (tunnetaan myös nimellä **Kane Pixels Backrooms**) on amerikkalaisen tubettajan Kane Parsonsin luoma puoliantologinen nettisarja. Se pohjautuu The Backrooms -nimiseen creepypastaan. Sarja alkoi vuonna 2022 lyhytelokuvalla "The Backrooms (Found Footage)", joka on kerännyt yli 61 miljoonaa katselukertaa elokuuhun 2024 mennessä. Parsons on laajentanut sarjaa kahteenkymmeneenkahteen lyhytelokuvaan. Sarjasta on suunnitteilla elokuvasovitus, jonka ohjauksesta Parsons vastaa yhdessä A24-tuotantoyhtiön kanssa. Sarja oli tauolla tammikuusta 2023 alkaen, kunnes uusi jakso julkaistiin syyskuussa 2024.

Sarja keskittyy Async-nimiseen kuvitteelliseen tutkimuslaitokseen, joka löytää ja tutkii Backrooms-nimellä tunnettua "kompleksia", pyrkien dokumentoimaan sen salaisuudet.

## Juoni
Suurin osa tarinasta kerrotaan "löydetyn materiaalin" kautta, joka sisältää universumin sisäisiä diaesityksiä ja konferensseja. Vuonna 1991 kuvatussa lyhytelokuvassa kuvaaja vaikuttaa putoavan kiinteän maan läpi ja laskeutuvan valtavaan, pääosin tyhjään, labyrinttiin. Hänen tutkimusretkensä tallentuu filmikameralle, mukaan lukien kohtaamiset, jonkinlaisen hirviön kanssa, joka jahtaa häntä. Kun hirviö saa hänet kiinni, kamera putoaa lattian läpi ja päätyy lähiöalueelle.

Async-niminen organisaatio kehittää portaalia tähän "kompleksiin", joka avataan onnistuneesti 17. lokakuuta 1989, (päivänä jolloin Kaliforniassa tapahtui oikea maanjäristys). Async ryhtyy tekemään tutkimusretkiä kompleksiin, ja kadonneiden henkilöiden määrä kasvaa huomattavasti seuraavien vuosien aikana.

## Jaksot

## Elokuvasovitus
Useat studiot ottivat yhteyttä Parsonsiin sarjan julkaisun jälkeen elokuvasovitusta varten. Hän oli alun perin esittänyt idean sarjakuvana, eikä elokuvana. Helmikuussa 2023 A24, joka voitti tarjouskilpailun elokuvasta, ilmoitti aloittaneensa Backrooms-elokuvasovituksen Parsonsin ohjauksella. Roberto Patino vastaa käsikirjoituksesta, ja tuottajina toimivat James Wan ja Michael Clear, Shawn Levy, Dan Cohen, Dan Levine ja Peter Chern. Elokuvan pääosissa näyttelevät Chiwetel Ejiofor ja Renate Reinsve.

## Lähteet
Pentti Kirveskari

**Pentti Kalevi Kirveskari** (1. toukokuuta 1940 Vaasa – 18. heinäkuuta 2024 Turku) oli Turun yliopiston purentafysiologian professori, jonka erioisalaa oli purentaelimistön häiriötilojen ja hampaiden välisten purentakontaktien väliset yhteydet.

Kirveskari kirjoitti ylioppilaaksi Turun lyseossa 1958 ja aloitti samana vuonna hammaslääketieteen opinnot Turun yliopistossa, jossa oli 1958 aloitettu hammaslääkärien koulutus. Hän valmistui 1964 hammaslääketieteen lisensiaatiksi, väitteli hammaslääketieteen tohtoriksi Turun yliopistossa 1974 hammasantropologiasta ja suoritti kliinisen hammashoidon erikoishammaslääkärin tutkinnon 1979. Kirveskarin väitöskirjan nimike on *Morphological traits in the permanent dentition of living Skolt Lapps*.

Työuransa Kirveskari aloitti Turun yliopistossa tutkijana assistentin vakanssilla 1965–1968. Hän siirtyi vierailevaksi tutkijaksi yhdysvaltalaiseen Northwestern-yliopistoon Evanstoniin Illinoisiin vuosiksi 1968–1970 ja ruotsalaiseen Göteborgin yliopistoon vuosiksi 1970–1972. Kirveskari palasi tutkijaksi Turun yliopistoon 1973–1975 ja eteni kotiyliopistossaan apulaisopettajaksi 1975–1981. Vuodet 1981–1983 hän työskenteli vanhempana tutkijana Suomen Akatemiassa ja valittiin Turun yliopiston purentafysiologian apulaisprofessoriksi 1985 ja purentafysiologian professoriksi 1998. Kliinistä ja hallinnollista työtä Kirveskari teki myös Turun yliopistollisessa keskussairaalassa. Eläkkeelle hän jäi 2004. Kirveskari oli Turun yliopiston hallituksen jäsen 1987–1990 ja hammaslääketieteen laitoksen johtaja 2001–2003. Hän oli arvostettu tutkija ja etevä kliinikko, jonka osaamista monet kollegatkin pääsivät seuraamaan purentafysiologian kursseilla.

Kirveskarin kirjallinen tuotanto käsittää tieteellisiä artikkeleita hammasantropologian ja purentafysiologian alalta.

## Lähteet
Judith Mackay

**Judith Mackay** MBE (o.s. Longstaff; s. 1943 Saltburn-by-the-Sea, Yorkshire) on brittiläinen, 1960-luvun loppupuolelta Hongkongissa työskennellyt lääkäri ja tupakoinnin vastainen kampanjoija.

Mackay valmistui Edinburghin yliopistosta vuonna 1966 ja aloitti työskentelyn Hongkongissa vuonna 1967. Hän on keskittynyt pääasiassa työhön tupakkakontrollin hyväksi vuodesta 1984. Hän on perehtynyt muun muassa tupakointiin matalan tulotason maissa ja naisille suunnattuun tupakkamainontaan. Mackay on Royal College of Physiciansin *Fellow* Lontoossa ja Edinburghissa. Hän on toiminut professorina Kiinan ennaltaehkäisevän lääketieteen akatemiassa (Peking) ja Hongkongin yliopistossa. Hän on ollut myös vanhempana neuvonantajana Maailman terveysjärjestön Tobacco Free Initiativessa. Mackay on toiminut muun muassa tupakan mainostusta vastaan, verokorotusten puolesta ja savuttomien alueiden perustamisen puolesta.

Mackay sai Time 100 -palkinnon vuonna 2007 ja Brittiläisen imperiumin ritarikunnan jäsenyyden vuonna 2008. Vuonna 2009 hänelle myönnettiin *[[BMJ|BMJ:n]]* ensimmäinen elämäntyöpalkinto. Lisäksi hän on saanut palkintoja ja tunnustuksia Hongkongilta ja Thaimaan kuninkaalta. Mackay kuuluu *Tobacco Atlas* - ja *Cancer Atlas* -julkaisuiden tekijöihin. Myös hänen miehensä John Mackay on lääkäri. Pariskunnalle syntyi kaksi poikaa vuosina 1969 ja 1970.

## Lähteet
Bajo sexto

**Bajo sexto** on perinteinen meksikolainen soitin, joka muistuttaa kitaraa jossa on 12 kieltä kuutena kieliparina. Se liittyy läheisesti bajo quintoon, jossa on 10 kieltä viitenä parina.

Soitinta käytetään Norteño- ja Tejano-musiikissa Pohjois-Meksikossa ja Yhdysvaltojen lounaisosissa.

## Rakenne
Vaikka bajo quinto saattaa vaikuttaa kaksitoistakieliseltä kitaralta, sen runko on yleensä syvempi ja kaula lyhyempi, ja siinä on kymmenen nauhaa. Kahdestatoista neljätoista kielillä varustetuissa kitaroissa on usein paksummat kielet kuin bajo quintossa. Vanhemmilla bajoilla on yleensä suurempi runko verrattuna nykyaikaisiin bajoihin, jotka muistuttavat enemmän kitaraa. Nykyaikaisissa bajoissa on usein myös kaulan sivulla oleva cutaway yläosassa, mikä helpottaa soittajien pääsyä kaulan korkeammille nauhoille.

Toisin kuin tavallisessa kitaran virityksessä, ylin B- ja E-kieli viritetään C:hen ja F:ään. Koska nämä kielet ovat puoli sävelaskelta tavallista kitaraviritystä korkeammalla, soitin on viritetty kvarttivälein kaikilla kielillä. Tavalliset kitarasoinnut eivät toimi tällä soittimella. Alempia neljää kieltä käytetään usein samalla tavalla kuin bassoa, kun taas ylintä kahta kieltä voidaan käyttää melodian tai soolon soittoon.

## Historia
Bajo sexton historia on epäselvä. Kun tutkijat yrittivät selvittää soittimen taustaa, Meksikon kansallisen konservatorion (*Consevatorio Nacional de Musica*) professori Guillermo Contreras totesi, että on mahdollista, että bajo quinto on chitarra battenten seuraaja. 1600- ja 1700-luvuilla meksikolaiset käsityöläiset rakensivat useita erilaisia kaksikielisiä soittimia, joissa oli noin kolmesta kahdeksaan kieliparia. Näiden soittimien sanotaan saaneen vaikutteita espanjalaisilta edeltäjiltään. Joitakin bajo sexton seuraajia ovat Guitarra septima, Quinta huapanguera, bandolon, jarana jarocha ja conchera.

1800-luvun lopulla bajo sexton valmistus alkoi siirtyä pohjoiseen, ja siitä tuli myös yksi merkittävimmistä soittimista, joita käytettiin häissä ja tansseissa, kuten Bailes de regalos -tilaisuuksissa, jotka olivat suosittuja vuosina 1870–1930. Lisäksi bajo sextoa käytettiin säestämään pieniä tom-tom -rumpuja. 1930-luvulla harmonikka ja bajo sexto olivat keskeisiä soittimia conjuntomusiikin nousun myötä. Tällöin bajo sexto toimi pääasiassa bassosoittimena, joka loi vahvan rytmin sooloharmonikalle.

## Lähteet
Luther Terry

**Luther Leonidas Terry** (15. syyskuuta 1911 Red Level, Covingtonin piirikunta, Alabama – 29. maaliskuuta 1985 Philadelphia, Pennsylvania) oli yhdysvaltalainen lääkäri, joka työskenteli Yhdysvaltain ylimpänä lääkintäviranomaisena 1960-luvulla.

Terry sai kandidaatin arvon Birmingham–Southern Collegesta vuonna 1931 ja valmistui lääketieteen oppiarvolla Tulanen yliopistosta vuonna 1935. Hän meni 29. kesäkuuta 1940 naimisiin Beryl Janet Reynoldsin kanssa. Pariskunnalle syntyi tytär ja kaksi poikaa. John F. Kennedy nimitti Terryn vuonna 1961 Yhdysvaltain ylimmäksi lääkintäviranomaiseksi (*Surgeon General*). Terry julkaisi 11. tammikuuta 1964 ylimmän lääkintäviranomaisen ensimmäisen raportin tupakoinnista ja terveydestä. Raportissa vahvistettiin tupakoinnin kausaalinen yhteys muun muassa sydän- ja verisuonitauteihin, keuhkoahtaumatautiin ja keuhkosyöpään. Raportti perustui yli 7&nbsp;000:een vertaisarvioituun julkaisuun. Terry itse lopetti tupakoinnin vuonna 1963. Hän johti julkista terveyskampanjaa, jonka tehtävä oli tupakoinnin vaarallisuudesta tiedottaminen.

Myöhemmällä urallaan Terry oli muun muassa American Cancer Societyn konsultantti ja vuosina 1970–1983 konsultointiyhtiö University Associatesin puheenjohtaja. Hänet on haudattu Arlingtonin sotilashautausmaalle Virginiaan.

## Lähteet
Joséphin Péladan

**Joséphin Péladan**, myös: **Sar Péladan** (1859–1918), oli ranskalainen kirjailija ja mystikko. Nuoruudessaan Péladan julkaisi esteettisiä esseitä ja romaaneja. Hän kiinnostui sittemmin salaopeista ja perusti seuran, jonka suurmestari hänestä tuli. Hän järjesti mystiikkaa esitteleviä taidenäyttelyjä ja teatterinäytäntöjä. Hän edisti aatteitaan myös romaanisarjassa *Décadence latine* ja taidekriittisissä tutkielmissaan *La décadence esthétique*.

## Lähteet

## Aiheesta muualla
Thomas Didillon-Hödl

**Thomas Didillon-Hödl** (s. 28. marraskuuta 1995 Seclin) on ranskalainen jalkapalloilija, pelipaikaltaan maalivahti. Hän on pituudeltaan 193-senttimetrinen. Hän edustaa Alankomaiden Eredivisiessä pelaavaa Willem II:ta.

Didillon-Hödl pelasi Metzin junioreissa vuodesta 2008 ja pääsi pelaamaan edustusjoukkueessa ensi kerran Ligue 2:ssa toukokuussa 2014. Hän pelasi kauden 2014–2015 lainalla Belgian toisella sarjatasolla Seraingin joukkueessa ja nousi sitten Metzin ykkösmaalivahdiksi Ligue 2:ssa kaudella 2015–2016 ja Ligue 1:ssä kaudella 2016–2017. Hänen peliaikansa jäi vähiin kaudella 2017–2018, jonka jälkeen hän siirtyi belgialaisseura Anderlechtiin. Ensimmäisen kauden jälkeen hän putosi jälleen varamaalivahdiksi, ja alkuvuoden 2020 hän oli lainalla Genkissä. Kesällä 2020 hän siirtyi Cercle Bruggeen. Kauden 2022–2023 hän oli lainalla Ranskan Ligue 1:ssä pelaavassa Monacossa mutta sai pelata vain yhden Ranskan cupin ottelun. Kesällä 2024 Didillon-Hödl siirtyi alankomaalaisseura Willem II:een.

Didillon-Hödl on pelannut Belgian pääsarjassa 106 ottelua ja Ranskan pääsarjassa 40 ottelua. Hän pelasi kaudella 2018–2019 Anderlechtin joukkueessa viisi Eurooppa-liigan ottelua.

Didillon-Hödl on pelannut Ranskan alle 16-, alle 18-, alle 19-, alle 20- ja alle 21-vuotiaiden maajoukkueissa yhteensä 20 maaottelua.

## Lähteet
Ernst Wynder

**Ernst L. Wynder** (30. huhtikuuta 1922 Herford – 14. heinäkuuta 1999) oli saksalaissyntyinen, yhdysvaltalaistunut epidemiologi. Hän pakeni perheineen natsi-Saksasta ja asettui New Jerseyyn vuonna 1938. Wynder teki merkittävää työtä tupakoinnin haittojen tutkimuksessa ja osallistui ennaltaehkäisyä painottavaan kansanterveystyöhön.

Wynder opiskeli Washington University in St. Louisissa. Hän sai sekä lääketieteen oppiarvonsa että luonnontieteiden kandidaatin arvon vuonna 1950. Hän aloitti keuhkosyöpää koskeneen tutkimuksen opiskeluaikanaan. Wynderin ja Evarts Ambrose Grahamin retrospektiivinen tutkimus *Tobacco Smoking as a Possible Etiologic Factor in Bronchiogenic Carcinoma: A Study of 684 Proven Cases* julkaistiin *[[Journal of the American Medical Association]]issa* vuonna 1950. Työ johti laajempiin tutkimuksiin tupakoinnin ja syövän yhteydestä sekä lääkärien laajempaan vakuuttumiseen tupakoinnin terveysriskien vakavuudesta. Wynder kohtasi kritiikkiä tupakkateollisuuden piiristä ja lisäksi skeptisyyttä osalta tiedeyhteisöä.

Wynder teki satoja tieteellisiä julkaisuja. Hän työskenteli 1950–1960-luvuilla Memorial Sloan Kettering Cancer Centerissä. Hän perusti vuonna 1969 American Health Foundationin (AHF), jonka tavoite oli syövän ja muiden merkittävästi kuolemaa sekä invaliditeettia aiheuttavien sairauksien ennaltaehkäisy. Wynder oli järjestön puheenjohtaja ja toimitti sen vuonna 1972 perustettua lehteä *Preventive Medicine*.

## Lähteet
Evarts Ambrose Graham

**Evarts Ambrose Graham** (19. maaliskuuta 1883 Chicago – 4. maaliskuuta 1957) oli yhdysvaltalainen kirurgi.

Graham oli Yhdysvaltain armeijan majuri vuonna 1918 ja sai tuolloin espanjantaudin aiheuttaman pandemian yhteydessä nimityksen Empyema Commissioniin. Vuonna 1920 hänelle myönnettiin Samuel D. Gross -palkinto työstään empyeeman kuolleisuuden vähentämiseksi. Graham johti vuosina 1919–1951 Washington University in St. Louisin School of Medicinen kirurgian laitosta ja toimi Barnes-Jewish Hospitalin kirurgisena johtajana. Hän oli Yhdysvaltain toinen täysipäiväinen kirurgian professori William Stewart Halstedin jälkeen. Graham kuului ryhmään, joka vuonna 1933 teki ensimmäisen onnistuneen pneumonektomian keuhkosyövän hoidossa. Hän vaikutti merkittävästi American Board of Surgeryn perustamiseen vuonna 1937.

Graham julkaisi vuonna 1950 Ernst Wynderin kanssa ensimmäisen laajamittaisen, systemaattisen selvityksen tupakoinnin karsinogeenisistä vaikutuksista. Kyseessä oli yksi ensimmäisistä julkaisuista, joissa tupakointi yhdistettiin keuhkosyöpään. Graham oli American Association for Thoracic Surgeryn kymmenes puheenjohtaja. Hän oli itse pitkäaikainen tupakoitsija ja kuoli levinneeseen pienisoluiseen keuhkosyöpään maaliskuussa 1957.

## Lähteet
Josh Maja

**Joshua Erowoli Orisunmihare Oluwaseun Maja** (s. 27. joulukuuta 1998 Lontoo) on englantilaissyntyinen nigerialainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa West Bromwich Albionia. Hän on edustanut pääsarjatasolla Ranskan Ligue 1:ssä Bordeaux'ta ja Englannin Valioliigassa Fulhamia.

Maja edusti juniorisarjoissa Crystal Palacea, Fulhamia, Manchester Cityä ja vuodesta 2015 Sunderlandia. Hän nousi Sunderlandin edustusjoukkueeseen ensi kerran Englannin liigacupissa syyskuussa 2016 ja mestaruussarjassa kaudella 2017–2018. Seuraavalla kaudella Sunderland pelasi vielä alemmalla tasolla ykkösliigassa, ja tammikuussa 2019 Maja siirtyi Ranskan Ligue 1:ssä pelaavaan Bordeaux'hon. Hän pelasi Bordeaux'ssa 47 Ligue 1 -ottelua, joissa hän teki yhdeksän maalia. Syyskuussa 2019 hän teki Nîmes Olympiquea vastaan kolme maalia eli hattutempun. Kaudella 2022–2023 hän pelasi 38 Ligue 2 -ottelua ja teki niissä 16 maalia, millä hän oli sarjan neljänneksi paras maalintekijä. Vierasottelussa Paris FC:tä vastaan hän teki hattutempun.

Maja pelasi välillä Bordeaux'sta lainalla vuoden 2021 alkupuoliskolla Fulhamissa 15 Englannin Valioliigan ottelua, joissa hän teki kolme maalia, ja vuoden 2022 alkupuoliskolla Stoke Cityssä 15 Englannin mestaruussarjan ottelua, joissa hän teki yhden maalin. Hän siirtyi elokuussa 2023 Englannin mestaruussarjassa pelaavaan West Bromwich Albioniin. Hän pelasi kaudella 2023–2024 mestaruussarjassa 12 ottelua, joissa hän teki yhden maalin. Mestaruussarjakauden 2024–2025 ensimmäisessä ottelussa Queens Park Rangersia vastaan hän teki hattutempun.

Maja on pelannut Nigerian A-maajoukkueessa yhden ottelun: hän pääsi syyskuussa 2019 ystävyysottelussa Ukrainaa vastaan ottelun viime hetkillä vaihdosta kentälle.

## Lähteet
Vangin kirkko (Hamar)

**Vangin kirkko** () on Hamarin kunnassa Norjassa sijaitseva kahdeksankulmainen kivikirkko vuodelta 1810. Paikalla on sijainnut kirkko jo keskiajalla. 

## Kuvia

Vang church interior.JPG|Kirkko sisältä


## Lähteet

## Aiheesta muualla
Øvre Vangin kirkko

**Øvre Vangin kirkko** () on Hamarin kunnassa Norjassa sijaitseva puinen ristikirkko vuodelta 1907. 

## Lähteet

## Aiheesta muualla
Storhamarin kirkko

**Storhamarin kirkko** () on Hamarin kunnassa Norjassa sijaitseva kivikirkko vuodelta 1975. 

## Lähteet

## Aiheesta muualla
Tømmernesetin kirkko

**Tømmernesetin kirkko** () on Hamarøyn kunnassa Norjassa sijaitseva puinen pitkäkirkko vuodelta 1952.
## Lähteet

## Aiheesta muualla
Pyrgoú

**Pyrgoú** () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 267 (2021).

Pyrgoún kylä sijaitsee Kreetan keskiosissa noin 24 kilometriä lounaaseen Iraklionin kaupungista. Se on rakennettu noin 435 metrin korkeuteen merenpinnasta laskettuna. Pyrgoú muodostaa oman kyläyhdyskuntansa (Δημοτική Κοινότητα Πυργούς, *Dimotikí Koinótita Pyrgoús*), johon ei kuulu muita asutuksia. Kylän pääkirkko on omistettu Neitsyt Marialle (*Panagía*).

## Lähteet

## Aiheesta muualla
Ríza (Siteía)

**Ríza** () on Kreikan kylä, joka sijaitsee Kreetan saarella. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Kylän väkiluku on 5 (2021).

Rízan kylä sijaitsee Kreetan itäosassa noin 15 kilometriä etelään Siteían kaupungista ja noin 80 kilometriä itäkaakkoon Ágios Nikólaoksesta. Ríza on osa Kryán kyläyhdyskuntaa. Antiikin ajan Petran kaupungin arvellaan sijainneen nykyisen kylän lähellä.

## Lähteet
Skåpafors

**Skåpafors** on taajama Bengtsforsin kunnassa Länsi-Götanmaan läänissä Dalslandin historiallisessa maakunnassa Ruotsissa. Taajamassa oli 317 asukasta vuonna 2021.

## Lähteet

## Aiheesta muualla
Ríza

**Ríza** () voi viitata seuraaviin paikkoihin Kreikassa:

* Rizá, kylä Polýgyroksen kunnassa Chalkidikín alueyksikössä Keski-Makedonian alueella
* Ríza, kylä Ierápetran kunnassa Lasíthin alueyksikössä Kreetan saarella
* Ríza, kylä Siteían kunnassa Lasíthin alueyksikössä Kreetan saarella